﻿ Tot a punt pel pessebre vivent de Joanetes - Olot TelevisióOlot Televisió
Tot a punt pel pessebre vivent de Joanetes
Última actualització 20 des. 2011
En època de Nadal, els pessebres vivents guanyen protagonisme, i un dels més destacats de la Garrotxa és el de Joanetes. Es representarà els propers 25 i 26 de desembre, a les set del vespre, i l’1 de gener a les 6 de la tarda. Un equip d’Olot Televisió ha visitat els últims preparatius per deixar el pessebre enllestit.
El pessebre vivent de Joanetes és un dels més populars i participats de la nostra comarca. Enguany, mobilitza més de 400 persones, i rememora més de mig centenar d’escenes pròpies del Nadal. Però si per fer un pessebre casolà ja es necessiten hores, muntar un pessebre vivent requereix més temps. Els responsables del pessebre vivent de Joanetes ja porten dies treballant perquè tot estigui a punt en el moment escollit.
Com no, al pessebre vivent no hi podia faltar l’estrella il·luminada més gran del món, que es situa a Santa Magdalena, just sobre l’escena del naixement. Les representacions del pessebre vivent seran els propers 25 i 26 de desembre, a les 7h del vespre, i el dia 1 de gener a les sis de la tarda.